
Text rozhodnutia
Súd: Krajský súd Bratislava Spisová značka: 8Sd/58/2011 Identifikačné číslo súdneho spisu: 1011200510 Dátum vydania rozhodnutia: 12. 02. 2013 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2013:1011200510.1 Uznesenie Krajský súd v Bratislave v právnej veci navrhovateľky: V.. C. R., N.. XX.X.XXXX, A. XXX XX W. XXX, proti odporcovi: Sociálna poisťovňa - ústredie, Ul. 29. augusta č. 8, 813 63 Bratislava, zast. JUDr. Máriou Podluckou, spor o výšku starobného dôchodku, takto r o z h o d o l : Súd konanie z a s t a v u j e . Navrhovateľke súd náhradu trov konania nepriznáva o d ô v o d n e n i e : Navrhovateľka svojím návrhom zo dňa 12.02.2011, žiadala preskúmať rozhodnutie odporkyne číslo XXXX XXX XXXX zo dňa 29.12.2010, ktorým jej bol priznaný starobný dôchodok v sume XXX,XX Eur mesačne. Novým rozhodnutím číslo XXX XXX XXXX zo dňa 29.11.2012 priznala odporkyňa navrhovateľke starobný dôchodok v sume 323,70 Eur mesačne od 01.01.2013. Týmto plne vyhovela odvolaniu navrhovateľky. Podľa § 250o O.s.p., ak správny orgán, ktorého rozhodnutie súd preskúma vydá nové rozhodnutie, ktorým návrhu celkom vyhovie, súd uznesením konanie zastaví. Pretože rozhodnutím číslo XXX XXX XXXX bolo celkom vyhovené návrhu (odvolaniu) navrhovateľky, súd v zmysle § 250o O.s.p. konanie zastavil. O trovách konania súd rozhodol podľa § 250k a c/ O.s.p., § 250l. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1011200510.1 (dáta aktuálne k 7. 11. 2026). Záväzné je znenie zverejnené súdom.




